पीजी कॉलेज में विषय बढ़वाने के लिए प्राचार्य को सौंपा ज्ञापन
एबीवीपीके कार्यकर्ताओं ने पीजी कॉलेज में विषय बढ़वाने के लिए सीएम के नाम प्राचार्य को ज्ञापन सौंपा। ज्ञापन में कहा है कि संगठन काफी समय से विषय बढ़वाने की मांग कर रहा है। लेकिन इस अोर ना तो सरकार ध्यान दे रही है और ना ही प्रशासन। जिससे एबीवीपी कार्यकर्ताओं, छात्रों एवं अभिभावकों में रोष है।
इसको लेकर एबीवीपी कार्यकर्ताओं ने इस मांग को लेकर पहले भी कई बार कॉलेज प्रशासन एवं स्थानीय जिला प्रशासन से कॉलेज में विषय बढ़वाने की मांग की है लेकिन अभी तक इस ओर किसी ने भी ध्यान नहीं दिया जिससे परेशानी बनी हुई है। जिले के सबसे बड़े कॉलेज में पर्याप्त विषय ना होने से गरीब परिवारों के छात्र या तो पढ़ाई छोड़ देते हैं या फिर कर्ज लेकर जिले से बाहर पढ़ते हैं। पदाधिकारियों ने कॉलेज में स्नातक स्तर पर संस्कृत, उर्दू स्नातकोत्तर स्तर पर राजनीति विज्ञान, हिन्दी साहित्य, अंग्रेजी साहित्य, भूगोल, एमकॉम तथा विज्ञान वर्ग में रसायन शास्त्र, भौतिक विज्ञान, जीव विज्ञान, गणित विषय बढ़वाने की मांग की है।
धौलपुर। प्राचार्य को ज्ञापन सौंपते पदाधिकारी।
hin_Deva hin_Deva hin_Deva hin_Deva